Vanjärvi-seura ry

TOIMINTASUUNNITELMA

VUODELLE 2016



Vanjärvi-seura ry:n tarkoituksena on toimia

laaja-alaisesti Vanjärven kylän ja sen asukkaiden hyväksi.

Tätä tarkoitusta kohti työskentelemme myös vuonna 2016.

Hallitus pyrkii toiminnassaan

avoimuuden ja yhteistyön lisäämiseen,

ja hoitaa tehtäväänsä vastuunsa tuntien

asianmukaisesti, huolellisesti ja lakien edellyttämällä tavalla.

Vanjärvi-seura ry on voittoa tavoittelematon yhdistys,

ja sen taloudellinen tilanne pyritään pitämään sellaisena,

että Vanjärven seurojentalon ylläpito

ja välttämättömät korjaukset saadaan mahdollistettua.

Edellä mainitun perustarkoituksen lisäksi vuonna 2016

* pyritään edelleen toteuttamaan Kyläsuunnitelman asioita käytäntöön
* vastataan Vanjärven seurojentalon ylläpidosta ja toteutetaan laaditun seurojentalon vuosikalenterin asiat erilaisine tarkastuksineen ja huoltotoimenpiteineen
* riippuen Kotiseutuliitolta saatavista avustuksista käynnistetään seurojentalon ylläpitämisen ohella remontteja kylmän ulkovaraston rakentamisen, lämmitysjärjestelmän uusimisen ja/tai katon kunnostamisen osalta
* haetaan Ykkösakselin Leader-rahoitukselta avustusta seurojentalon remontteihin ja perusparannuksiin
* vastataan seurojentalon tapahtumista ja vuokrauksesta. Seurataan seurojentalon vuokrauksen periaatteita ja hintoja, joita tarvittaessa korjataan. Pyritään nostamaan selkeästi seurojentalon käyttöastetta sekä yhdistysten ja kyläläisten oman toiminnan että vuokrauksen osalta
* suoritetaan seurojentalolla kokonaisvaltainen siivousoperaatio ja inventaario, ja suoritetaan tarpeellisia toimenpiteitä käytettävyyden, siisteyden ja säilytystilojen parantamiseksi. Samoin kartoitetaan tarpeelliset hankinnat. Laaditaan myös selkeät käyttöohjeet talon laitteille sekä talon siivousohjeet
* kartoitetaan selkeästi seurojentalon käyttäjämäärä
* ylläpidetään Vanjärvi-seura ry:n jäsenrekisteriä ja pyritään nostamaan yhdistyksen jäsenmäärää
* pyritään selvittämään mm. järjestyksenvalvojakortin, anniskeluluvan ja hygieniapassin omaavat henkilöt niin, että nämä luvat saataisiin sitoutetuiksi hallituksessa tai sen lähellä toimiviin tahoihin
* ylläpidetään, päivitetään ja kehitetään vanjärvi.fi-sivustoa edelleen eteenpäin mm. sähköisen seurojentalon varauksen osalta
* siirrytään kokonaisvaltaisesti sähköiseen taloushallintoon ja laskujen hyväksyttämiseen ennen niiden maksamista
* jatketaan Vihdin kunnan kanssa sovittua uimarannan ylläpitoa
* osa hallituksen jäsenistä osallistuu Kyläpäällikkö-koulutukseen
* anotaan ELY-keskukselta nopeusrajoituksen laskemista Maijanojantiellä nykyisestä määrityksestä 80 km/h rajoitukseen 60 km/h
* järjestetään kesällä perinteiset kesäjuhlat. Juhlia järjestämään perustetaan erillinen kesäjuhlatoimikunta
* Kulttuurijaosto jatkaa ja laajentaa toimintaansa esim. lukupiireinä, yhteislaulutilaisuuksina sekä mahdollisesti tanssiharrastuksella. Erillisinä tapahtumina suunnitelmissa on mm. Taidepaja, Kyvyt esiin-tapahtuma ja Avaruuspäivä. Toiminnassa tullaan huomioimaan eri-ikäiset kyläläiset vauvasta vaariin. Myös teatteritoiminnan käynnistämistä selvitellään
* Vanjärven kyläkahvit jatkaa avoimia kokoontumisiaan aina kuukauden ensimmäinen sunnuntai
* lippukunta Hiidenveden Samoojat jatkaa partiotoimintaa seurojentalolla ja luonnossa maanantai-iltaisin
* toivotaan, että Vihdin seurakunnan Perhekerho jatkaa toimintaansa seurojentalolla keskiviikkoaamuisin
* toivotaan, että Kunnossa Kaiken Ikää -ohjelman Ukko ja Akka-jumppaa jatketaan edelleen
* Kalevan Viesti ry jatkaa liikuntatoiminnan ja liikuntapaikkojen ylläpitämistä ja kehittämistä Vanjärven Vanhempainyhdistyksen avustuksella
* järjestetään kesällä kyläläisille avoin rantatapahtuma Hauklammella
* jatketaan kyläläisten yhteistä uuden vuoden vastaanottamista seurojentalolla
* jatketaan perinteisten tapahtumien, kuten kylän kuusijuhlan järjestämistä ja mietitään mahdollisia uusia, yhdistyksen tarkoituksen mukaisia tapahtumia ja tilaisuuksia
* jatketaan laajaa yhteistyötä ja toimintaa Vihdin kunnan ja muiden yhteistyöyhteisöjen, Vanjärvi-seuran yhdistysjäsenten, Vanjärven koulun ja päiväkodin sekä kylän asukkaiden kanssa mm. moninaisten tapahtumien, ideoinnin ja talkoiden merkeissä
* osallistutaan Vihdin museon kanssa yhteistyössä ”Stop! Kohtaa menneisyytesi – Stop! Möt din historia” -dokumentointi- ja näyttelyhankkeeseen Suomen juhlavuoden (100 vuotta) kunniaksi. Hankkeen puitteissa Vanjärvellä järjestetään erilaisia tapahtumia, kuten esim. muisteluiltoja, valokuvien keruuta, kyläkävely sekä tehdään haastatteluja. Hankkeen myötä kerättävän aineiston pohjalta toteutetaan vuonna 2017 julkaistava mobiiliopaste, joka kertoo Vanjärven historiasta ja nykypäivästä. Hankkeen tiimoilta tehdään myös siihen osallistuvien museoiden yhteinen julkaisu. Talteen saadut haastattelut, valokuvat ja muu aineisto talletetaan Vihdin museon kokoelmiin tutkimus- ja näyttelykäyttöä varten.

Vuosikokous on 3.4.2016 hyväksynyt tämän toimintasuunnitelman

Vakuudeksi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

nimi nimi

Vuosikokouksen puheenjohtaja Vuosikokouksen sihteeri